Iulia Vântur s-a mutat în India în urmă cu zece ani, când l-a cunoscut pe iubitul ei, Salman Khan, alături de care trăiește o frumoasă poveste de dragoste.
De-a lungul anilor, relația cei doi a fost subiectul unor speculații constante, iar românca a vrut să facă lumină în acest caz.
În timpul emisiunii moderate de Cătălin Măruță, Iulia Vântur a abordat subiectul zvonurilor despre despărțire, scrie Click.
"De fiecare dată când vin în țară se spune că ne-am despărțit. N-am voie să vin să-i văd pe mama și pe tata? Ne-am obișnuit, suntem în vizorul public. Îți dai seama, dacă tot am venit în România să se spună ceva", a precizat Iulia Vântur.
Totodată, femeia a respins aceste zvonuri, subliniind că ea și Salman au lucruri mai importante de discutat decât speculațiile din presă.
În cadrul emisiunii, Iulia Vântur a vorbit și despre nunta fiului celui mai bogat om din India, Mukesh Ambani, după ce în presă s-a transmis ca vedeta a fost absentă.
Iulia a dezvăluit că evenimentul a fost organizat pentru a anunța nunta fiului lui Mukesh Ambani, unul dintre cei mai bogați oameni ai lumii. Cu toate acestea, nunta adevărată este programată pentru luna iulie, iar Iulia Vântur și Salman Khan se vor alătura festivităților.